CELEX: 62020CA0144
Language: et
Date: 2021-09-09 00:00:00
Title: Kohtuasi C-144/20: Euroopa Kohtu (viies koda) 9. septembri 2021. aasta otsus (Administratīvā rajona tiesa eelotsusetaotlus – Läti) – AS „LatRailNet“, „Latvijas dzelzceļš“ VAS versus Valsts dzelzceļa administrācija (Eelotsusetaotlus – Raudteetransport – Direktiiv 2012/34/EL – Artiklid 32 ja 56 – Raudteetaristu kasutustasud – Taristuettevõtja sõltumatus – Reguleeriva asutuse ülesanded – Mõiste „raudteeturusegmentide optimaalne konkurentsivõime“ – Ainuõigus ühes raudteesegmendis – Avaliku teenuse osutaja)

22.11.2021   
            
            
               ET
            
            
               Euroopa Liidu Teataja
            
            
               C 471/6
            
         
      Euroopa Kohtu (viies koda) 9. septembri 2021. aasta otsus (Administratīvā rajona tiesa eelotsusetaotlus – Läti) – AS „LatRailNet“, „Latvijas dzelzceļš“ VAS versus Valsts dzelzceļa administrācija
      (Kohtuasi C-144/20) (1)
      
      (Eelotsusetaotlus - Raudteetransport - Direktiiv 2012/34/EL - Artiklid 32 ja 56 - Raudteetaristu kasutustasud - Taristuettevõtja sõltumatus - Reguleeriva asutuse ülesanded - Mõiste „raudteeturusegmentide optimaalne konkurentsivõime“ - Ainuõigus ühes raudteesegmendis - Avaliku teenuse osutaja)
      (2021/C 471/07)
      Kohtumenetluse keel: läti
      
         Eelotsusetaotluse esitanud kohus
      
      Administratīvā rajona tiesa
      
         Põhikohtuasja pooled
      
      
         Hageja: AS „LatRailNet“, „Latvijas dzelzceļš“ VAS
      
         Kostja: Valsts dzelzceļa administrācija
      
         Resolutsioon
      
      
                  1.
               
               
                  Euroopa Parlamendi ja nõukogu 21. novembri 2012. aasta direktiivi 2012/34/EL, millega luuakse ühtne Euroopa raudteepiirkond, artiklit 56 tuleb tõlgendada nii, et see annab reguleerivale asutusele õiguse võtta omal algatusel vastu otsus, millega kohustatakse selle direktiivi artikli 7 lõikes 1 nimetatud raudteetaristuettevõtja põhiülesandeid täitvat ettevõtjat tegema taristu kasutustasude süsteemi teatud muudatusi, isegi kui see süsteem ei diskrimineeri taotlejaid.
               
            
                  2.
               
               
                  Direktiivi 2012/34 artiklit 56 tuleb tõlgendada nii, et kasutustasude süsteemi tingimused, mille sisseviimist on reguleerival asutusel õigus nõuda raudteetaristuettevõtja põhiülesandeid täitvalt ettevõtjalt, peavad olema tingitud direktiivi 2012/34 rikkumisest ja piirduma ühildamatute olukordade lahendamisega ega tohi sisaldada selle asutuse hinnanguid otstarbekuse kohta, mis kahjustavad selle ettevõtja tegutsemisruumi.
               
            
                  3.
               
               
                  Direktiivi 2012/34 artikli 32 lõiget 1 tuleb tõlgendada nii, et see on – sealhulgas raudteeturusegmentide optimaalse konkurentsivõime kriteeriumi osas – kohaldatav selliste raudteeturusegmentide suhtes, kus konkurents puudub, muu hulgas juhul, kui neid käitab avaliku teenuse osutaja, kellele on avaliku teenindamise lepingu alusel antud ainuõigus Euroopa Parlamendi ja nõukogu 23. oktoobri 2007. aasta määruse (EÜ) nr 1370/2007, mis käsitleb avaliku reisijateveoteenuse osutamist raudteel ja maanteel ning millega tunnistatakse kehtetuks nõukogu määrused (EMÜ) nr 1191/69 ja (EMÜ) nr 1107/70, artikli 2 punkti f tähenduses.
               
            
         (1)  ELT C 201, 15.6.2020.